
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 221 

15 Οκτωβρίου 2013 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 138 
Αναδιοργάνωση του Ιδρύματος Ιατροβιολογικών 
Ερευνών (Ι.ΙΒ.Ε.Α.Α.) της Ακαδημίας Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

Ι.α. Του άρθρου 25 παρ. 1 του ν.1514/1985 (Α'13), όπως 
αντικαταστάθηκε με το άρθρο 1 παρ. 17 του ν. 2919/2001 
(ΑΊ28) και 19 παρ. 3 του ν.3769/2009 (Α'105), σε συν¬ 
δυασμό με τις διατάξεις των άρθρων 1 παρ. 9 του 
ν. 1984/1990 (ΑΊΐΟ) και 28 του ν. 2009/1992 (Α'18) 

β. Του άρθρου 55 του ν. 3984/2011 (ΑΊ50) 

γ. Των άρθρων 31 και 35 παρ. 4 του ν. 4024/2011 (Α'226) 

δ. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
Όργανα» (Α'98) 

ε. Την υπ’ αριθμ. Υ48/9-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα (Β'2105) 

2. Τη γνώμη του Διοικητικού Συμβουλίου του Ιδρύμα¬ 
τος Ιατροβιολογικών Ερευνών της Ακαδημίας Αθηνών 
(συνεδριάσεις 149/25-1-2012 και 150/6-3-2012) και τη σύμ¬ 
φωνη γνώμη της Ολομέλειας της Ακαδημίας Αθηνών 
(συνεδρίαση 2773/ 8-3-2012). 

3. Το γεγονός ότι από την εφαρμογή των διατάξεων 
του παρόντος διατάγματος δεν προκαλείται δαπάνη σε 
βάρος του προϋπολογισμού του Ιδρύματος Ιατροβιολο- 
γικών Ερευνών της Ακαδημίας Αθηνών. 

4. Την 213 /2013 γνωμοδότηση του Συμβουλίου της 
Επικράτειας με πρόταση του Υπουργού Παιδείας και 
Θρησκευμάτων, και του Αναπληρωτή Υπουργού Οικο¬ 
νομικών αποφασίζουμε: 

Αρθρο 1 

Το Ι.ΙΒ.Ε.Α.Α., για την προαγωγή αριστείας στη βιοϊ- 
ατρική έρευνα, στην εκπαίδευση νέων ερευνητών και 
στην παροχή εξειδικευμένων υπηρεσιών υγείας μέσω 
της ανάπτυξης προηγμένων καινοτόμων διαγνωστι¬ 
κών προσεγγίσεων, προάγει δραστηριότητες μέσω 


των Ερευνητικών Κέντρων στις ακόλουθες θεματικές 
περιοχές : Γονιδιακή Ρύθμιση, Καρκίνος, Νευροβιολο- 
γία, Βλαστικά Κύτταρα, Φλεγμονή, Στρές/Μεταβολικά 
Νοσήματα, Καρδιαγγειακό Σύστημα, Γήρανση και Βι- 
οπληροφορική. 

Άρθρο 2 

Αναδιάρθρωση 

Το άρθρο 5 του π.δ. 420/1991 (Α'153) όπως ισχύει μετά 
την αντικατάστασή του με το άρθρο 2 του π.δ 239/2004 
(Α'222) αντικαθίσταται ως εξής: 

«Αρθρο 5 

Διάρθρωση 

1. Οι επιστημονικές και διοικητικές υπηρεσίες του Ιδρύ¬ 
ματος Ιατροβιολογικών Ερευνών της Ακαδημίας Αθηνών 
διαρθρώνονται ως εξής: 

Α) Κέντρα Έρευνας : 

- Βασικής Έρευνας 

- Κλινικής, Πειραματικής Χειρουργικής και Μεταφρα¬ 
στικής Έρευνας 

- Βιολογίας Συστημάτων και 

- Επιπτώσεων του Περιβάλλοντος στην Υγεία 

Β) Μονάδες Υποστήριξης καιΈρευνας (οογθ ΐαοίΐίΐίθε) 

- Ζωικών Προτύπων, 

- Διαγονιδιακών Ποντικών, 

- Γονιδιοματικής και Πρωτεομικής Ανάλυσης και 

- Ιστολογίας-Ιστοπαθολογίας 

Γ) Διοικητικές Υπηρεσίες: Γενική Διεύθυνση, Διευ¬ 
θύνσεις, Τμήματα, ανεξάρτητα τμήματα και αυτοτελή 
γραφεία, ήτοι: 

Γενική Διεύθυνση η οποία συγκροτείται από: 

α) τη Διεύθυνση Υποστήριξης τηςΈρευνας με τα τμή¬ 
ματα: 

- Ερευνητικών Προγραμμάτων 

- Διαχείρισης Βιοϊατρικής Τεχνολογίας 

- Διεθνών Επιστημονικών Σχέσεων 

β) τη Διεύθυνση Διοίκησης και Οικονομικής Διαχείρι¬ 
σης με τα τμήματα: 

- Διοικητικών Θεμάτων 

- Οικονομικών Θεμάτων 

- Προμηθειών 

γ) Τα ανεξάρτητα τμήματα: 

- Τεχνικής Υποστήριξης 

- Πληροφορικής και Νέων Τεχνολογιών, και 

δ) Τα αυτοτελή γραφεία: 

- Προέδρου 

- Νομικού Συμβούλου και 

- Δημοσίων Σχέσεων 

2. Για το συντονισμό όλων των ερευνητικών δραστη¬ 
ριοτήτων του Ι.ΙΒ,Ε,Α.Α. και την δημιουργία των προϋπο¬ 
θέσεων που εξασφαλίζουν αναπτυξιακές κατευθύνσεις 
για την έρευνα, σύμφωνα με τις διεθνείς προτεραιότη¬ 
τες και τις ανάγκες της επιστήμης, θεσμοθετείται θέση 
επιστημονικού διευθυντή. 

3. Στο Ι.ΙΒ.Ε.Α.Α. λειτουργεί η Ελληνική Τράπεζα Ομ- 
φαλοπλακουντιακού Αίματος κατά τις διατάξεις του 
άρθρου 55 του ν. 3984/2011. 

4. Τα ερευνητικά αντικείμενα και οι λοιπές δραστηρι¬ 
ότητες των Κέντρων Έρευνας και των Μονάδων Υπο¬ 
στήριξης της Έρευνας καθώς και οι αρμοδιότητες των 
Διοικητικών Υπηρεσιών έχουν αναλυτικά ως ακολούθως: 

Α. Κέντρα Έρευνας 

α. Κέντρο Βασικής Έρευνας: 

Διεξαγωγή αυτοδύναμων δραστηριοτήτων σε βασι¬ 
κούς βιολογικούς μηχανισμούς στις προαναφερθείσες 
θεματικές περιοχές, χωρίς την ύπαρξη υποχρεωτικής 
άμεσης πρόθεσης εφαρμογής και αξιοποίησης των 
αποτελεσμάτων. Γ ια την επίτευξη αυτών των στόχων 
χρησιμοποιείται ευρύ φάσμα μοριακών, βιοχημικών, 
κυτταρικών, απεικονιστικών και γενετικών μεθόδων 
σε συστήματα ελεύθερα κυττάρων, σε κυτταροκαλλι- 
έργειες και μοντέλα οργανισμούς όπως σακχαρομύ¬ 
κητες, νηματοειδής σκώληξ (Ο βίβραηε), δροσόφυλλα 
(Ω. ΜθΙαποραεΙθΐ·), ιχθύς άαπίο γ3ιίο (ζθάΓαίίεά) και πο¬ 
ντίκια. 

β. Κέντρο Κλινικής, Πειραματικής Χειρουργικής και 
Μεταφραστικής Έρευνας: 

Διεξαγωγή μελετών νόσων, κλινικών δοκιμών, θερα¬ 
πευτικής αγωγής σε ανθρώπους (Κλινική Έρευνα), ανά¬ 
πτυξη χειρουργικών τεχνικών (Πειραματική Χειρουργι¬ 
κή) και δραστηριοτήτων σε όλα τα στάδια μεταξύ μιας 
βασικής ανακάλυψης και της κλινικής εφαρμογής της 
ιατρικής (Μεταφραστική Έρευνα) και έρευνας με απει- 
κονιστικές προσεγγίσεις. 

Προαγωγή διεπιστημονικών προσεγγίσεων μέσω 
ερευνητικών ομάδων που έχουν στόχο κυρίως ιατρι¬ 
κές εφαρμογές. 

Στο πλαίσιο της Μεταφραστικής Έρευνας χρησιμο¬ 
ποιούνται ευρέως φαρμακολογικές προσεγγίσεις, συ¬ 
μπεριλαμβανομένου του σχεδιασμού νέων φαρμάκων 
καθώς και μελέτες βιοϊσοδυναμίας φαρμακευτικών 
σκευασμάτων. 

γ. Κέντρο Βιολογίας Συστημάτων 

Διεξαγωγή έρευνας πολλών επιστημονικών ειδικοτή¬ 
των για την κανονικοποίηση και τη σύνθεση βιολογικών 
και ιατρικών δεδομένων ώστε να παράγονται μοντέλα 
για την πρόβλεψη φυσιολογικών και φυσιοπαθολογιών 
διεργασιών. Απασχόληση με τη Βιοπληροφορική για 
το σχεδίασμά, την υλοποίηση και την εφαρμογή υπο¬ 
λογιστικών μεθόδων στα σύγχρονα ερευνητικά πεδία 
της Βιολογίας και της Ιατρικής και τέλος υποστήριξη 
των ερευνητικών δραστηριοτήτων όλων των Κέντρων 
Έρευνας του Ι.ΙΒ.Ε.Α.Α. 

δ. Κέντρο Επιπτώσεων του Περιβάλλοντος στην Υγεία 

Πραγματοποίηση ερευνών και μετρήσεων ποιότητας 
του ατμοσφαιρικού περιβάλλοντος και διεξαγωγή μελε¬ 
τών για την επίδραση στη ρύπανση του περιβάλλοντος 


και των κλιματικών μεταβολών στην ανθρώπινη υγεία, 
σε διαφορετικές κλίμακες από μακροσκοπικές μέχρι 
και του γονιδιόματος. 

Β. Μονάδες Υποστήριξης τηςΈρευνας (Οογο ΕαοίΙίΙίοε) 
α. Μονάδα ζωικών προτύπων 

Στέγαση και εκτροφή ζωικών προτύπων κάτω από αυ¬ 
στηρά ελεγχόμενες συνθήκες περιβαλλοντικής υγείας, 
σύμφωνα με τις σύγχρονες προδιαγραφές της εθνικής 
και ευρωπαϊκής νομοθεσίας της σχετικής με την ευζωία 
των στεγαζόμενων ζώων, 
β Μονάδα διαγονιδιακών ποντικών 
Δημιουργία διαγονιδιακών ποντικών όλων των τύπων 
με τροποποίηση, πρόσθεση ή αφαίρεση γονιδίων, 
γ. Μονάδες Απεικονιστικής Βιολογίας 
ί. Μονάδα μελέτης με χρήση προηγμένων μεθόδων 
μικροσκοπίας της δομής και λειτουργίας των κυττάρων. 

ϋ. Μονάδα εξέτασης των εν ζωή ζωικών προτύπων με 
σύγχρονες απεικονιστικές μεθόδους όπως υπερήχους 
μεγάλης διακριτικότητας, αξονική και μαγνητική το¬ 
μογραφία και ραδιοϊσοτοπικές προσεγγίσεις με Ποζι- 
τρονική Τομογραφία (ΡΕΤ/ΩΤ) η οποία χρησιμοποιείται 
επίσης για διαγνωστικούς και ερευνητικούς σκοπούς 
σε ασθενείς. 

ίϋ. Μονάδα χρήσης της συσκευής υπερήχων καρδιάς 
για διαγνωστικούς και ερευνητικούς σκοπούς σε ασθε¬ 
νείς. 

δ. Μονάδα γονιδιοματικής και πρωτεομικής ανάλυσης 
Μελέτη της έκφρασης γονιδίων των οργανισμών και 
της πρωτεϊνικής σύστασης κυττάρων και ιστών με τη 
χρήση προηγμένων τεχνολογιών υψηλής απόδοσης και 
πιστότητας. 

ε. Μονάδα Ιστολογίας/Ιστοπαθολογίας 
Υποστήριξη ερευνητικών δραστηριοτήτων που απαι¬ 
τούν τη μικροσκοπική εξέταση τομών φυσιολογικών και 
παθολογικών δειγμάτων και προσφορά ιστοχημικών 
αναλύσεων με χρήση αντισωμάτων. 

Οι υπό στοιχεία γ' ί), δ' και ε' Μονάδες Υποστήρι¬ 
ξης τηςΈρευνας,, υπάγονται διοικητικά στο Κέντρο 
Βασικής Έρευνας ενώ οι υπό στοιχεία α', β', γ” ϋ )και 
γ' ίϋ) Μονάδες, υπάγονται στο Κέντρο ΚλινικήςΈρευ- 
νας .Πειραματικής Χειρουργικής και Μεταφραστικής 
Έρευνας. . 

Ως υπεύθυνοι των Μονάδων Υποστήριξης τηςΈρευνας 
ορίζονται με απόφαση των Διευθυντών των Κέντρων 
στα οποία υπάγονται διοικητικά, ειδικοί Λειτουργικοί 
επιστήμονες ή Τεχνικοί Εργαστηρίων αντίστοιχης ειδι¬ 
κότητας εκτός των μονάδων υπό στοιχεία ϋ και ίϋ Απει- 
κονιστικής Βιολογίας στις οποίες υπεύθυνοι ορίζονται 
ιατροί αντίστοιχης ειδικότητας. 

Γ. Διοικητικές υπηρεσίες 
α. Γ ενική Διεύθυνση 

Η Γ ενική Διεύθυνση συντονίζει, κατευθύνει και καθο¬ 
δηγεί τις επιμέρους υπηρεσίες από τις οποίες συγκρο¬ 
τείται και οι αρμοδιότητές της κατανέμονται μεταξύ 
των διευθύνσεων και των τμημάτων ως εξής: 

αα. Διεύθυνση Υποστήριξης Ερευνών. Η Διεύθυνση 
υποστηρίζει τα Κέντρα Έρευνας, τις λοιπές οργανικές 
μονάδες, τις υποστηρικτικές μονάδες έρευνας και την 
Τράπεζα Ομφαλοπλακουντιακού Αίματος για την εκ¬ 
πλήρωση των δραστηριοτήτων τους, χειρίζεται τα θέ¬ 
ματα προμήθειας και συντήρησης όλου του βιοϊατρικού 
ερευνητικού εξοπλισμού και υποστηρίζει τις διεθνείς 
επιστημονικές σχέσεις. 

Οι αρμοδιότητές της ασκούνται από τα τμήματα στα 
οποία διαρθρώνεται ως εξής: 

ί. Τμήμα Ερευνητικών Προγραμμάτων. Το Τμήμα υπο¬ 
στηρίζει τα Κέντρα'Ερευνας του ιδρύματος συγκεντρώ¬ 
νοντας τα στοιχεία και τις πληροφορίες που τα ενδια¬ 
φέρουν καθώς και τα στατιστικά και λοιπά συγκριτικά 
στοιχεία που είναι αναγκαία για το σχεδίασμά και την 
εκτέλεση των ερευνητικών τους προγραμμάτων. Μερι¬ 
μνά για τη διαχείριση των ερευνητικών προγραμμάτων 
που χρηματοδοτούνται εκτός του προϋπολογισμού του 
Ι.ΙΒ.Ε.Α.Α. και συνεργάζεται με τις αρμόδιες υπηρεσίες 
του εσωτερικού και του εξωτερικού. 

ϋ. Τμήμα Διαχείρισης Βιοιατρικής Τεχνολογίας. Το Τμή¬ 
μα χειρίζεται τα θέματα που αφορούν τον προγραμ¬ 
ματισμό, την προμήθεια, την επισκευή του βιοϊατρικού 
ερευνητικού εξοπλισμού καθώς επίσης και τις πάσης 
φύσεως διαδικασίες διαγωνισμών παροχής υπηρεσιών 
σχετικών με το αναφερόμενο τμήμα. 

μι. Τμήμα Διεθνών Επιστημονικών Σχέσεων. Το Τμήμα 
μεριμνά για τις διεθνείς σχέσεις και επαφές του ιδρύ¬ 
ματος, την ανταλλαγή και επικοινωνία του επιστημο¬ 
νικού προσωπικού του ιδρύματος μεταξύ των κέντρων 
του ιδρύματος και άλλων διεθνούς φήμης κέντρων του 
εξωτερικού. 

ββ. Διεύθυνση Διοίκησης και Οικονομικής Διαχείρισης. 
Η Διεύθυνση χειρίζεται τα θέματα προσωπικού, τα θέμα¬ 
τα διοικητικής μέριμνας, τα θέματα διαχείρισης εγγρά¬ 
φων και τα εν γένει οικονομικά θέματα του ιδρύματος. 

Οι αρμοδιότητες της Διεύθυνσης ασκούνται από τα 
τμήματα στα οποία διαρθρώνεται ως εξής: 

ί. Τμήμα Διοικητικών Θεμάτων. Το Τμήμα χειρίζεται 
όλα τα θέματα που αφορούν στην εν γένει υπηρεσιακή 
κατάσταση του κάθε φύσης και εργασίας προσωπικού 
του ιδρύματος (προσλήψεις, εξελίξεις, μετακινήσεις, 
άδειες, πειθαρχικά) και τηρεί τα μητρώα του προσωπι¬ 
κού. Επίσης τηρεί το γενικό αρχείο του ιδρύματος, έχει 
την ευθύνη για τη διοικητική μέριμνα, για την ηλεκτρο¬ 
νική διαχείριση των εγγράφων και υποστηρίζει γραμμα¬ 
τειακά όλα τα συλλογικά όργανα του ιδρύματος καθώς 
και τις πάσης φύσεως επιτροπές. 

ϋ. Τμήμα Οικονομικών Θεμάτων. Το Τμήμα χειρίζεται 
όλα τα θέματα που αφορούν στην κατάρτιση του προϋ¬ 
πολογισμού του ιδρύματος, στην είσπραξη κάθε εσόδου, 
στον έλεγχο της πληρότητας των δικαιολογητικών και 
της εκκαθάρισης και πληρωμής των πάσης φύσεως δα¬ 
πανών του ιδρύματος, τη μισθοδοσία και την εν γένει 
αποζημίωση του προσωπικού καθώς και την καταβολή 
των ασφαλιστικών εισφορών. 

ϋί. Τμήμα Προμηθειών. Το Τμήμα χειρίζεται όλα τα 
θέματα που αφορούν τις διαδικασίες για την προμήθεια 
κάθε οργάνου, υλικού, εφοδίου ή άλλων περιουσιακών 
στοιχείων, στη διαχείριση και εκποίηση υλικών, στον 
έλεγχο της διακίνησης των υλικών και στην τήρηση 
του κτηματολογίου του Ι.ΙΒ.Ε.Α.Α. Επίσης το Τμήμα είναι 
αρμόδιο για τους πάσης φύσεως διαγωνισμούς παροχής 
υπηρεσιών. 

γγ. Ανεξάρτητο Τμήμα Τεχνικής Υποστήριξης. Το 
Τμήμα χειρίζεται τα θέματα που αφορούν στον προ¬ 
γραμματισμό, την κατασκευή, επισκευή και συντήρηση 
του μηχανολογικού και ηλεκτρολογικού εξοπλισμού, 
την αξιοποίηση του περιβάλλοντος χώρου καθώς και 
στις πάσης φύσεως διαδικασίες διαγωνισμών παροχής 
υπηρεσιών σχετικών για τα θέματα αυτά. 


δδ. Ανεξάρτητο Τμήμα Πληροφορικής και Νέων Τεχνο¬ 
λογιών. Το Τμήμα χειρίζεται τα θέματα που αφορούν το 
σχεδίασμά, την οργάνωση και την καλή λειτουργία των 
υπολογιστικών συστημάτων (υλικό-λογισμικό) και του 
δικτύου του ιδρύματος. Υποστηρίζει τα Κέντρα'Ερευνας 
και τις λοιπές υπηρεσίες του ιδρύματος στις δραστη- 
ριότητές τους (επιστημονικές-διοικητικές), σε θέματα 
πληροφορικής και νέων τεχνολογιών. 

β. Αυτοτελές Γραφείο Προέδρου. Το Γραφείο επιμε¬ 
λείται της αλληλογραφίας του Προέδρου και μεριμνά 
για τη γραμματειακή και διοικητική υποστήριξη στην 
άσκηση των καθηκόντων του και στην οργάνωση της 
επικοινωνίας του με τις υπηρεσίες και το κοινό. 

γ. Αυτοτελές Γραφείο Νομικού Συμβούλου. Το Γραφείο 
μεριμνά για την παροχή νομικών συμβουλών και γνωμο¬ 
δοτήσεων και επιμελείται των δικαστικών υποθέσεων 
που αφορούν στο ίδρυμα. 

δ. Αυτοτελές Γ ραφείο Δημοσιών Σχέσεων. Το Γ ραφείο 
χειρίζεται τα θέματα που αφορούν τις δημόσιες σχέσεις 
και την επικοινωνία του ιδρύματος με τα μέσα μαζικής 
ενημέρωσης και μεριμνά για τη δημιουργία επικοινωνι- 
ακού υλικού του Ι.ΙΒ.Ε.Α.Α. 

5. Στο Ι.ΙΒ.Ε.Α.Α. λειτουργούν υπό την εποπτεία και 
το συντονισμό της Γενικής Διεύθυνσης η Ηλεκτρονική 
Βιβλιοθήκη, οι Αίθουσες Τηλεδιάσκεψης και Τηλεεκ- 
παίδευσης, το Κέντρο Διαχείρισης Δικτύου και το Ηλε¬ 
κτρονικό Περιοδικό.». 

Άρθρο 3 

Κατάταξη προσωπικού 

1. Η κατάταξη και τοποθέτηση του προσωπικού στις 
οργανικές μονάδες του άρθρου 5 του π.δ. 420/1991 όπως 
αντικαθίσταται με το άρθρο 2 του παρόντος διατάγμα¬ 
τος, γίνεται με απόφαση του Διοικητικού Συμβουλίου 
του Ιδρύματος μέσα σε τρεις μήνες από τη δημοσίευσή 
του παρόντος. 

2. Μέχρι την εκλογή Διευθυντών στα Κέντρα'Ερευ¬ 
νας, ορισμού υπευθύνων στις Μονάδες Υποστήριξης της 
Έρευνας και επιλογής Προϊσταμένων των Διευθύνσεων 
και τμημάτων σύμφωνα με τις οικείες κατά περίπτωση 
διατάξεις, αυτοί τοποθετούνται προσωρινά με απόφαση 
του Διοικητικού Συμβουλίου. 

Άρθρο 4 

Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Παιδείας και Θρησκευμάτων, αναθέ¬ 
τουμε τη δημοσίευση και εκτέλεση του παρόντος δι¬ 
ατάγματος. 

Αθήνα 23 Σεπτεμβρίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΚΩΝ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 

ΧΡΗΣΤΟΣ ΣΤΑΪΚΟΥΡΑΣ ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υορφη: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ 

50 € 

- 

- 

Υ.Ο.Δ.Δ. 

50 6 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-ΐΌΠΐ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Ιιί1ρ://νννννν.β1.9ΐ· - β-πιαΜ: ννβόπΐ33ΐβι·.β1@6ΐ.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*0100221 1 5 10130004 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











































































